19/03/2013 | Administración LocalMunicipal
Mugardos
Regulamento do comedor escolar municipal CEIP Unión Mugardesa

Tendo sido aprobado inicialmente polo Concello Pleno, en sesión ordinaria realizada o día 28 de decembro de 2012, o Regulamento do comedor escolar municipal CEIP Unión Mugardesa, e transcorrido o prazo de información pública previsto no artigo 65.2 da Lei 7/1985, do 2 de abril, Reguladora das Bases de Réxime Local sen presentarse reclamación ou suxerencia algunha, enténdese definitivamente aprobado, polo que se procede á publicación do seu texto íntegro, que entrará en vigor ó día seguinte ao da súa inserción no Boletín Oficial da Provincia, en cumprimento do disposto no artigo 70.2 da Lei 7/1985, do 2 de abril, Reguladora das Bases de Réxime Local. Mugardos, 11 de marzo de 2013 O alcalde Xosé Fernández Barcia Artigo 1: Concepto Artigo 2: Obxectivos Artigo 3: Características Artigo 4: Elaboración de menús e dieta equilibrada Artigo 5: Administración de medicamentos Artigo 6: Procedemento de adxudicación de prazas. Artigo 7: Obrigas das familias dos usuarios e usuarias do comedor Artigo 8: Obrigas dos usuarios e usuarias do comedor SECCIÓN 1ª: Faltas Leves e Sanción 13 SECCIÓN 2ª: Faltas Graves e Sanción 13 SECCIÓN 3º: Faltas moi Graves e Sanción 14 SECCIÓN 4ª: Procedemento sancionador. Artigo 9. Financiamento do servizo de comedor escolar municipal: Artigo 10: Prezos. Na actualidade a escola convértese, nunha área estratéxica, xa que cada vez máis o proceso educativo ocupa unha parte moi importante da vida dos nenos e nenas e adolescentes, tanto polas horas diarias de actividade, como polos anos de permanencia nos centros, que hoxe se estende desde a escola infantil de 0-3 anos ao bacharelato ou á formación profesional. É o medio idóneo para a divulgación, aprendizaxe e realización de hábitos e estilos de vida saudables. Por outra banda, a realidade social está demandando das administración públicas maiores e mellores servizos relacionados coa conciliación da vida familiar laboral e persoal, de cara a facilitar a inserción laboral das persoas. Ademais de ferramenta de conciliación e insercvión laboral, o comedor escolar debe proporcionar a consolidación duns hábitos de saúde e hixiene que se desenvolven no entorno familiar. Tamén debe permitir traballar outros valores como son a solidaridade, a cooperación, a tolerancia e a igualdade entre mulleres e homes. O comedor escolar deberá cumprir as esixencias establecidas na lexislación vixente en materia de seguridade alimentaria (Regulamento CE 852/2004, de 29 de abril, relativo á hixiene dos produtos alimenticios, o Real Decreto 3484/2000, de 29 de diciembre, polo que se establece as normas de hixiene para a elaboración, distribución e comercio de comidas preparadas, e o Real Decreto 202/2000, de 11 de febreiro, polo que se regulan as normas relativas aos manipuladores de alimentos, así comoas demais disposicións legais vixentes en materia de comedores colectivos. Polo tanto, precísase dun regulamento do seu funcionamento que mellore e optimice este servizo. O servizo de comedor escolar municipal é un servizo educativo, complementario, compensatorio e social, especialmente destinado a garantir a efectividade da educación obrigatoria dentro dos principios de igualdade, en especial entre homes e mulleres, e solidariedade. Constitúe ademais una medida valiosa para contribuír á organización e conciliación de vida familiar, laboral e persoal das familias mugardesas. Os obxectivos xerais do servizo de comedor escolar son: 1. Desenvolver e fomentar hábitos alimentarios saudables dende a escola, educar nutricionalmente, ensinar un comportamento social e ser centro de desenvolvemento de habilidades e de convivencia.2. Cubrir unha parte importante das necesidades nutricionais dos nenos e nenas, proporcionando menús escolares saudables. As outras comidas do día deben achega-lo resto das cantidades axeitadas de enerxía e de macro e micronutrientes, que permitan un bo estado de saúde e un crecemento óptimo durante a idade preescolar, escolar e adolescente.3. Proporcionar unha alimentación variada para garanti-la inxestión suficiente e adecuada de nutrientes e enriquece-la capacidade de adaptación do neno/a ós diferentes alimentos, sabores e texturas.4. Educa-la familia a través dos hábitos dietéticos adecuados dos nenos e involucrala no programa do comedor escolar. O comedor escolar municipal está situado nas dependencias do Centro Público de Educación Infantil e Primaria Unión Mugardesa, cunha superficie útil de 72 m2. Ten una capacidade de 58 comensais, podendo ser distribuídos en dúas quendas. a. Programaranse os menús de 4 a 6 semanas de acordo con criterios de alimentación sana e equilibrada do alumnado, que figuran na guía “Menús saudables no comedor escolar”, editada pola Xunta de Galicia e dispoñible no enlace: http://www.edu. xunta. es/ftpserver/portal/menu/indice. htm. b. Este menú será o mesmo para todos os/as comensais que fagan uso do servizo, sexa alumnado ou persoal do centro, agás:. alumnado do centro que teña algún tipo de intolerancia, alerxia alimentaria ou trastorno de saúde, que disporá dun menú axeitado ás súas necesidades. Estes menús serán autorizados polo concello e estarán xustificados mediante informe médico expreso. alumnado do centro que, por motivos relixiosos, evite comer algún alimento, deberá traer un escrito dos seus pais/nais indicándoo expresamente. Indisposicións temporais (gastroenterite ou similar). c. Coa finalidade de que as familias poidan completar o réxime alimenticio dos seus fillos e fillas, de acordo cos criterios dunha alimentación saudable e equilibrada, a programación dos menús expoñerase no taboleiro de anuncios do centro e darase a coñecer aos pais e nais do alumnado usuario do comedor escolar, incluíndo o tipo de preparación, así como a composición das gornicións e as sobremesas. d. De acordo coa normativa vixente está prohibido o consumo de bebidas alcohólicas e tabaco nos centros educativos e, polo tanto, nas instalacións onde se presta o servizo de comedor escolar. Cando un/una alumno/a requira da administración dun medicamento antes, durante ou inmediatamente despois das comidas, o pai/nai o comunicará e autorizará por escrito ao encargado/a do comedor acompañado do correspondente certificado ou informe médico no que conste a dose, a hora de suministración e o xeito de facelo.1. O comedor escolar comenzará o primeiro día lectivo do mes de setembro e finalizará o último día lectivo do mes de xuño. Só funcionará os días lectivos, determinados cada curso pola Consellería de Educación.2. En caso de necesidade por aumento da ocupación, pódense establecer dúas quendas de comida, en atención ás idades dos/das comensais, comezando sempre polos nenos/as de educación infantil (de 3 a 5 anos) e a continuación os da primeira quenda de saída, segundo o espazo dispoñible.3. O horario do comedor extenderase dende as 14:00 horas ás 16:00 horas. Poderanse establecer dúas quendas de saída:. Primeira quenda: 15:15 horas. Segundo quenda: 16:00 horas Por seguridade dos e das comensais, e agás os horarios das quendas de saída, as portas do Centro permanecerán pechadas durante o horario de comedor.4. No horario de comedor os/as alumnos/as estarán baixo a tutela dos coidadores/as de comedor que serán os seus responsables.5. Ao termiñar a quenda de comedor os alumnos e alumnas deberán ser recollidas polo pai/nai/titor legal, agás: a) Autorización expresa do pai/nai/titor legal legal, para ser recollidos/as por outra persoa. b) Autorización expresa do pai/nai/titor legal legal, para que o/a neno/a abandone solo/a o colexio. c) Que o neno ou nena se quede no colexio a realizar actividades extraescolares.6. No tempo que dure o servizo de comedor os alumnos/as poderán facer uso dos servizos sanitarios, a biblioteca, e os patios do centro. No poderán utilizar nin andar polo resto das dependencias do centro. A selección e admisión de usuarios e usuarias do servizo de comedor escolar correspóndelle ao Concello de Mugardos.1. Poden acollerse ao servizo de comedor todo o alumnado matriculado no centro que así o solicite e sempre que haxa prazas vacantes.2. Dado o limitado espacio dispoñible para sala de comedor, se fixa o número máximo de plazas en 58 comensais, sendo os criterios de admisión segundo baremo establecido e debidamente acreditados: 3. O persoal encargado da atención ao alumnado usuario do comedor, independentemente da súa categoría e relación de emprego.4. O profesorado e persoal non docente do centro que soliciten o servizo, sempre que existan prazas vacantes, e se dispoña de persoal colaborador suficiente.5. A inscripción ao servizo de comedor ten carácter anual e se formaliza durante a primeira quincena do mes de xullo do curso anterior a aquel no que se vaia facer uso do servizo, sendo os requisitos de inscripción os seguintes: a) Cubrir correctamente o modelo de solicitude (Anexo I). b) Autorizacións de persoas distintas do/da solicitante para a saída dos nenos/as, para a protección de datos, para realizar gravacións e fotografías, e para a aceptación das normas do comedor escolar municipal (Anexo III). c) Cuestionario de Saúde (Anexo II). d) Fotocopia DNI do pai/nai ou titor/a legal e libro de familia. e) Volante municipal de convivencia. f) De solicitar redución do prezo dos menús: Xustificación de ingresos familiares de todolos membros maiores de 18 anos da unidade familiar de convivencia (Declaración da renda, ou outros documentos oficiais); xustificante do pago de aluguer ou hipoteca. g) Outra documentación acreditativa de diversas circunstancias: sentenza de separación/divorcio, informe de servizos sociais, carné familia numerosa, informes médicos, etc. Sempre que haxa vacantes se aceptarán as solicitudes fora do prazo establecido. A Comisión de baremación, composta pola Comisión Informativa competente en materia de ensino, para efectuar a proposta inicial de cualificación e fará pública a relación provisional, de admitidos/as e excluídos/as, correspondendo a resolución ao/á Sr./Sra. Alcalde/Alcaldesa. Esta resolución expoñerase no taboleiro de anuncios do concello, e no Centro educativo Unión Mugardesa. Os/as solicitantes que o desexen poderán efectuar as reclamacións debidamente documentadas que estimen oportunas no prazo de 10 días naturais contados dende a data de publicación da relación provisional, ao abeiro do estabelecido na sobredita Lei 30/92 de Réxime Xurídico das Administracións Públicas e Procedemento Administrativo Común. Estas reclamacións entenderanse resoltas coa publicación da lista definitiva. Unha vez estudadas pola comisión todas as reclamacións presentadas e resoltas procederase á publicación da relación definitiva de admitidos/as e da lista de espera no taboleiro do concello e no do centro educativo Unión Mugardesa. As vacantes que se vaian producindo ao longo do curso serán cubertas por rigorosa orde entre os/as solicitantes da lista de espera. As prazas que, sen causa xustificada, non se atopen cubertas aos 15 días de iniciarse o curso escolar, consideraranse como vacantes. No suposto de que se produzan vacantes e se atope esgotada a lista de espera, aceptaranse as solicitudes por orde de rexistro de entrada. A idoneidade profesional do persoal de atención e vixiancia dos comensais, deberá vir acreditada, con pleno respecto ao principio de igualdade entre homes e mulleres. Todo o persoal deberá contar como mínimo cun curso de primeiros auxilios e carné de manipulador/a de alimentos. O persoal de atención educativa, apoio e vixiancia do servizo de comedor, ademais da imprescindible presenza física durante a prestación do servizo no seu conxunto, desenvolverá as seguintes funcións: a. Cumprir ca labor de garda e custodia dos usuarios e usuarias do comedor escolar. b. Efectuar diariamente o pedido de menús c. Elaboración dos informes mensuais, nos que se fará constar a asistencia real de comensais cada día, o rexistro de menús de cada comensal para efectuar o correspondente cobro, ou calquera outra incidencia que deba ser comunicada ao Concello. d. Vixiar e aplicar as medidas pertinentes en materia de prevención de riscos, saúde laboral, emerxencias, etc. e. Axudar aos alumnos e as alumnas que, por idade ou necesidades asociadas a condicións persoais específicas de discapacidade, necesiten a colaboración e soporte dun adulto nas actividades de alimentación e aseo. f. Informar a persoal técnico municipal responsable, de calquera incidencia relacionada co desenvolvemento do servizo de comedor, para que aquel o poña en coñecemento das familias. g. Atención ao alumnado nos períodos de antes e despois do xantar, basicamente no exercicio e desenvolvemento de actividades programadas para eses períodos, atendendo ás orientacións da persoa encargada do servizo de comedor escolar. h. En razón do carácter educativo do servizo de comedor escolar fomentarase a colaboración do alumnado a partir de 5º de primaria, sen que iso supoña, a ausencia física ou substitución do persoal habitual encargado da atención no devandito servizo. i. Coordinar tarefas relativas á educación para a saúde, especialmente hixiene bucodental, adquisición de hábitos sociais e una correcta utilización e conservación da menaxe de comedor. O persoal de atención ao alumnado no servizo de comedor virá determinado en función do total dos alumnos e alumnas comensais, de acordo coa seguinte ratio: * Nº alumnado: ata 15. Persoal de atención: 1 persoa. * Nº alumnado: de 16 a 30. Persoal de atención.2 persoas. * Nº alumnado: de 31 a 50. Persoal de atención.3 persoas. * Nº alumnado: ata 30. Persoal de atención: 1 persoa. * Nº alumnado: de 31 a 60. Persoal de atención: 2 persoas. Os pais/nais/titores legais de alumnos/as que se acollan ao servizo de comedor: 1. Comprometense a abonar nos plazos establecidos as cotas estipuladas. O incumprimento da obriga de pago determinará constituirá unha falta moi grave e actuarase segundo a Sección 4ª. Procedemento sancionador do presente regulamento.2. Deberán recoller aos/as alumnos/as á saída de comedor na quenda que lles corresponda. O incumprimento desta obriga determinará, previa comunicación telefónica por tres veces e unha por escrito, que o/a encargados/a do comedor o poña en coñecemento do Concello de Mugardos por si se trata dunha situación irregular ou de abandono, para adoptar as medidas que legalmente resulten procedentes.3. Non poderán recoller aos/as alumnos/as fora do horario de saída establecido.4. Respetarán e aceptarán o presente regulamento. Son obrigas dos e das usuarias: 1. Seguir sempre as indicacións do persoal que os/as atende no comedor.2. Tratar co debido respecto a todo o personal do comedor.3. Tratar co debido respecto a todos os compañeros e compañeiras.4. Antes e despois de comer se lavarán as mans.5. Despois de comer se lavarán os dentes (diariamente cada neno/a levará un pequeño neceser co cepillo e pasta de dentes). 6. Os e as comensais deberán saber comer por sí mesmos.7. Falarán en voz baixa na sala de comedor, co fin de non molestar aos demais.8. Na mesa manterán a debida compostura e normas de cortesía.9. Non manipularán os alimentos coas mans.10. Non tirarán nada ao chan, o comedor debe mantenerse limpo.11. Utilizarán correctamente os utensilios.12. Ao terminar de comer colocarán ordenadamente os cubertos no plato.13. As sobras de comida as recollerán no plato, nunca quedaran enriba da mesa.14. Non xogarán na sala de comedor.15. Terminarán a comida na sala de comedor, nunca nos espazos de tempo de descanso ou recreo.16. No se levantarán da mesa ata que todos/as terminen ou ata que llo indique o/a monitor/a.17. Ao terminar a comida serán acompañados/as dos coidadores/as que lles indicaran os espazos indicados para descanso ou recreo.18. Coidarán o material e as dependencias do centro.19. Respetaran os demais enseres dos/das usuarias do comedor.1. As condutas contrarias ao establecido no Capítulo VI se considerarán como faltas leves, graves ou moi graves e serán calificadas e sancionadas conforme ao establecido no Capitulo VII, tendo en conta o establecido nos apartados seguintes.2. Respectarase sempre a dignidade física e/ou personal.3. Respetarase a debida proporción entre a falta e a sanción aplicada, tendo en conta a idade do neno ou nena e as súas circunstancias personais, familiares e sociais.4. En ningún caso a sanción poderá consistir en privar ao alumno/a da inxesta da ración completa de comida que esté establecida no menú. 5. En todo caso, para sancionar unha conduta, se terá en conta o recoñecemento espontáneo da conduta incorrecta.6. As sancións prescribirán ao finalizar o curso escolar.1. Son faltas leves: Todas aquelas condutas que vulneren o establecido no Capitulo VI (obrigas dos/as usuarios/as), que non sexan lo suficientemente importantes como para consideralas faltas graves ou moi graves.2. Sanción das faltas leves: A sanción das faltas leves levarase a cabo polo persoal de atención no momento en que ocurran e consistirán en apercibimento ao alumno/a de forma privada.1. Son faltas graves: a. A reiteración de 5 faltas leves nun plazo de 30 días naturais dende a primeira falta. b. Os actos de indisciplina, c. Os actos de inxuria ou ofensa grave a membros de comedor, tanto a usuarios/as como personal laboral). a. A agresión física ou moral a miembros do comedor, tanto a usuarios/as como persoal. d. Os actos de discriminación contra membros del comedor, tanto usuarios/as como personal. e. Os danos graves causados polo uso indebido e intencionado nos bens do comedor, instalacións do comedor e demais dependencias do colexio postas ao servizo do comedor. f. Os actos inxustificados que perturben gravemente o normal desenvolvemento das actividades do comedor g. O incumprimento da sanción dunh falta grave.2. Sanción das faltas graves. Poderán consistir nunha ou mais das seguintes: a. Realización de tarefas que contribuan a mellorar o desenvolvemento do comedor. b. Reparación dos danos causados. c. Suspensión do dereito de asistencia ao comedor durante un período non superior a 3 días lectivos nos que o alumno sexa usuario/a do comedor.1. Son faltas moi graves a. Todas aquelas condutas que poidan poñer en perigo a integridade física de membros de comedor, tanto de usuarios/as como de personal. b. A reiteración de 3 faltas graves nun plazo de 30 días naturais, contados dende a primeira falta. c. O incumprimento da sanción, como mínimo, de dúas faltas graves.2. Sanción das faltas moi graves a. Unha falta moi grave, suspenderá o dereito de asistencia ao comedor durante un periodo non superior a 15 días lectivos. b. Dúas faltas moi graves cometidas nun período de 60 días naturais, contados de fecha a fecha, suspenderán o dereito de asistencia ao comedor durante un periodo superior a 15 días lectivos e non superior a 30 días lectivos. c. Tres faltas moi graves, cometidas nun curso escolar, suspenderán de forma definitiva durante dito curso escolar, o dereito de asistencia ao comedor. As sancións das faltas leves serán abordadas polo persoal de atención no momento en que ocurran e consistirán en apercibimento ao alumno/a de forma privada. As faltas graves ou moi graves, deberán ser informadas ao Concello de Mugardos, que iniciará un expediente sancionador cuio inicio deberá ser comunicado por escrito ao pai/nai ou titor/a legal do usuario/a con indicación de conduta que se lle imputa e media de corrección que se propón, con opfrecemento de prazo de audiencia, non inferior a 5 días lectivos. O acordo se lle comunicará por escrito a pai/nai ou titor/a legal do usuario/a infractor/a, á Comisión informativa competente en materia de ensino do concello e ao responsable da empresa concesionaria do comedor escolar. O servizo de comedor escolar financiarase cos seguintes ingresos: a. Achegas da Consellería competente en materia de educación b. Achegas dos usuarios/as c. Fondos municipais Os prezos correspondentes ao menú virán establecidos polo disposto na Ordenanza fiscal número 25 reguladora da taxa por prestación do servizo de comedor escolar (BOP núm.40 de 12.03.2012). Calquera indicio de cambio non declarado, distorsión ou falseamento da situación sociofamiliar, da situación laboral, da situación da vivenda ou da situación económica reflectidas na solicitude, poderá dar lugar a que se inicie de oficio un expediente de comprobación dos datos referidos. Coa apertura deste expediente nomearase instrutor/a e secretario/a que elaborarán un informe que será obxecto de análise por parte da Comisión de baremación, coordinación e seguimento. Poderase requirir ao/a solicitante os documentos que se consideren precisos para a resolución do expediente. Só se terán en conta a efectos de baremación do expediente os extremos alegados cos documentos arriba indicados. A omisión, falsidade dos datos ou dos documentos achegados e a duplicidade de solicitudes no momento da matriculación serán causa de anulación. Sinatura do/a solicitante Mugardos,. de. de 20___. De acordo co establecido pola Lei Orgánica 15/1999 de 13 de decembro, de Protección de Datos de Carácter persoal, consinto que estos datos sexan incluídos nun ficheiro do que é titular o Concello de Mugardos e poidan ser empregados coa finalidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Mugardos na Avda. de Galicia 45, 15620 Mugardos (A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. O/a alumno/a ____________________________________ sofre algún proceso alérxico? SI  NON  En caso afirmativo, indicar cal. ………………………………………………………………………………………………………….………………… Qué vacinas lle foron subministradas? ………………………………………………………………………………………………………….………………… Padece algunha enfermidade que precise algún coidado especial? ………………………………………………………………………………………………………….………………… Necesita tomar algunha medicina* periodicamente? SI  NON  En caso afirmativo, indicar cales. ………………………………………………………………………………………………………….………………… *(No caso de necesitar tomar calquera medicación deberá ser acompañada do informe pediátrico correspondente onde especifique a forma de administrar o medicamento) Padece algunha enfermidade infecto-contaxiosa? SI  NON  En caso afirmativo, indicar cal. ………………………………………………………………………………………………………….………………… Padece algunha limitación fisiolóxica ou funcional? SI  NON  En caso afirmativo, indicar de que tipo. ………………………………………………………………………………………………………….………………… Require algunha dieta alimenticia especial (alerxias, intolerancias alimentarias, etc.)? ………………………………………………………………………………………………………….………………… Grupo Sanguíneo: …………………………………………………………………………………. Outras observacións que os pais ou responsábeis consideren oportuno advertir ………………………………………………………………………………………………………….………………… ………………………………………………………………………………………………………….………………… Don/dona., pai/nai ou titores/as legais do/a aliumno/a. con DNI núm. Declaro baixo a miña responsabilidade que os datos sinalados no cuestionario médico-sanitario son certos. Mugardos, ……. de ……………. de 20___ Asdo.: O/a pai/nai ou titor/a do solicitante De conformidade co disposto na LO 15/1999 de Datos Carácter persoal, informamoslle que os datos de carácter persoal recollidos neste documento forman parte dun ficheiro automatizado, propiedade do Concello de Mugardos, cuia finalidade é a xestión dos seus datos para o correcto funcionamento da mesma. Vde. poderá exercer os dereitos de acceso, rectificación, cancelación u oposición, según o disposto na lei, pondose en contacto co Dpto. de Dereitos ARCO no enderezo Avda. de Galicia, núm.45 15620 Mugardos. D/Dona ______________________________________________, como pai/nai/titor/a legal do/a alumno/a, autorizo ás seguintes persoas para recoller ao alumno/a _____________________ ______________________________________________________________ Dacordo co establecido na lei orgánica 15/1999, de 13 de decembro de Protección de datos de carácter persoal, AUTORIZO ao Concello de Mugardos o tratamento dos datos persoais (incluíndo a súa incorporación nos correspondentes ficheiros) incorporados na solicitude e outros documentos normalizados relativos a xestión administrativa do comedor escolar municipal. Que a finalidade para a que se utiliza o tratamento dos seus datos é para a organización educativa e xestión administrativa da actividade citada e dar cumprimento á normativa aplicable. O/A asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos como responsable da prestación do servizo dirixíndose por escrito a Dpto. de Dereitos ARCO Avenida de Galicia, 45, Mugardos-15620, nos termos da normativa vixente. AUTORIZO ao Concello de Mugardos a realizar gravacións e fotografías no transcurso das actividades organizadas polo Concello co fin exclusivo de programas de promoción da saúde, e outras actividades e programas relacionados co comedor escolar municipal. COÑEZO E ACEPTO a información e normas sobre o funcionamento do Comedor escolar Municipal do Concello de Mugardos. Mugardos, ……. de ……………. de 20___ Asdo.: O/a pai/nai ou titor/a do solicitante